चिड़िया के बच्चे के लिए अस्थाई घोंसला बनाया जाए वन्यजीव पुनर्वास केंद्र से मदद के लिए संपर्क करें चिड़िया के बच्चे की उम्र और घावों का आकलन किया जाए
अपने आपको परजीवियों और बीमारियों और साथ ही साथ पक्षी की चोंच और पंजों से बचाने के लिए दस्ताने पहनें। चिड़िया को उठाते समय भले ही आप ने दस्ताने पहन रखे हों फिर भी आपको हाथ धोने चाहिएं। अगर घोंसला पूरी तरह नष्ट हो गया हो और पक्षी के माँ-बाप आसपास ही हों, तो आप इनके लिए एक लटकता हुआ घोंसला बना सकते हैं।  इसके लिए आप डलिया या प्लास्टिक का डिब्बा इस्तेमाल कर सकते हैं। इस के तले में छेद करें और इसके अंदर पेपर टॉवल बिछाएं। फिर इसको डक्ट टेप (Duct Tape) की मदद से पुराने घोंसले के नज़दीक टाँग दें। फिर इस चिड़िया के बच्चे को इस घोंसले में रख दें। माँ-बाप अपने बच्चे और नए घोंसले को ख़ुद ढूंढ लेंगे। अगर बच्चा घायल है और इसके माँ-बाप ग़ायब हैं, तो ऐसे मौक़े पर ज़रूरी है कि बच्चे को दोबारा घोंसले में ना रखा जाए, क्योंकि घोंसले में जीवाणु मौजूद हो सकते हैं, जो बच्चे को और कमजोर कर देंगे। ऐसे मौक़े पर प्लास्टिक की डलिया से अस्थाई घोंसला बनाया जाए। बच्चे को आराम पहुंचाने के लिए इसके अंदर बिना ख़ुशबू वाला पेपर टॉवल बिछाया जाए।  तारों वाले पिंजरे से बचा जाए क्योंकि यह बच्चे के नाज़ुक पंखों को नुक़सान पहुंचा सकता है। अगर आपके पास प्लास्टिक बाउल नहीं है, तो आप इस काम के लिए छेदों वाला पेपर बैग इस्तेमाल करें। यह पक्षी को गर्माहट पहुंचाएगा और अस्थाई घोंसले में इसको सुरक्षित रखेगा। अगर पक्षी कपकपा रहा है तो कार्ड-बोर्ड के डिब्बे को हीटिंग पैड (Heating Pad) पर रखें, जो कि कम तापमान पर सेट हो, इससे पक्षी को गर्माहट मिलेगी। आप गर्म पानी की बोतल भी बाउल में पक्षी के साइड में रख सकते हैं। इस बात का ध्यान रखें कि बोतल पक्षी को ना छुए, नहीं तो यह इसको जला सकती है और रिसाव होने पर इसको और नुक़सान पहुंचा सकती है। जब आप बच्चे को पेपर टॉवल बिछे हुए बाउल में रख दें, तो इसको कार्ड-बोर्ड के डिब्बे में रखकर, डिब्बे को बंद कर दें। फिर इस डिब्बे को किसी दूसरे कमरे या बाथरूम में रख दें, जहां पालतू जानवर और बच्चे ना जाते हों। शोर शराबा पक्षियों के लिए बहुत नुक़सानदायक है, इसलिए ध्यान रखें कि टीवी और रेडियो बंद हो। चिड़िया के बच्चे से संपर्क को बहुत ही सीमित रखा जाए, नहीं तो आप उसके घावों और बीमारी को और बढ़ा देंगे। इस बात का ध्यान रखें कि बच्चे की टांगें खिची हुई ना हों, बल्कि उसके शरीर के नीचे सही से जमी हुई हों। हर प्रजाति के पक्षी की ख़ुराक अलग होती है। इसलिए ग़लत खाना खिला कर इसको और ज्यादा बीमार और कमज़ोर ना करें। जब पक्षी घायल होता है, तब वे अपनी सारी शक्ति सदमे और चोट से उभरने में लगा देता है। इसलिए इसे खाना खिला कर इसकी शक्ति को बर्बाद ना करें। पक्षी को पानी देने से भी बचें, यह इसका दम घोट सकता है। अगर आपने पक्षी को छुआ है, तो जीवाणूं और बीमारियों से बचने के लिए हाथों को अच्छे से धोना चाहिए। पक्षी से संपर्क में आने वाली सभी चीजों को भी धोना चाहिए, जैसे तौलिया, चादर और जैकेट। जब आप घायल या अनाथ चिड़िया के बच्चे के लिए अस्थाई घोंसला बना चुकें, तो फिर आप को स्थानीय वन्यजीव विभाग जाना चाहिए। आप स्थानीय वन्यजीव विभाग का पता यहां से कर सकते हैं:  प्रदेश के वन्य जीव विभाग से, वन्य जीव संरक्षण संस्थान से, स्थानीय पशु चिकित्सक जिसको वन्यजीवों की चिकित्सा में दक्षता प्राप्त हो। किसी भी भारतीय वन्यजीव संस्थान से, वन्य जीव पुनर्वास केंद्रों से, जब आपका वन्य जीव पुनर्वास केंद्र से संपर्क हो जाए, तो आप पक्षी के घावों या बीमारी के लक्षण उन्हें बता सकते हैं और उनसे इस बात की जानकारी ले सकते हैं कि पक्षी उड़ने लायक़ है या इसको घोंसले की ज़रूरत है। इस बात का भी ख़ास ध्यान रखें कि पक्षी आपको कहां मिला था। यह जानकारी पक्षी को आज़ाद करते समय वन्यजीव संस्थान वालों के बहुत काम आएगी। चिड़िया के बच्चे को उसके अस्थाई घोंसले में रखकर जल्द से जल्द इलाज के लिए नज़दीकी पुनर्वास केंद्र लेकर जाएं, ताकि उसका इलाज करके इसको दोबारा जंगल में छोड़ा जा सके। यह भी हो सकता है कि आपका दिल हो की चिड़िया के बच्चे को पालतू पक्षी की तरह पाल लिया जाए, लेकिन यह ना भूलें कि यह एक जंगली पक्षी है। जंगली पक्षी को घर में रखना ग़ैरक़ानूनी होने के साथ-साथ, पक्षी की जान के लिए भी ख़तरा है। बच्चे की सही ढंग से मदद करने के लिए यह जानना बहुत ज़रूरी है कि वह कितना बड़ा है और उसको व्यस्क होने में कितना समय लगेगा।  घोंसले वाले बच्चे के बहुत कम पंख होते हैं और वह रोएँदार (Fluffy) होता है, इनकी आँखें अभी बंद होती हैं या बस थोड़ी-सी खुली होती हैं। यह बहुत छोटे होते हैं और उनको अभी घोंसले में और रहना चाहिए, क्योंकि यह पालन पोषण के लिए माता-पिता पर पूरी तरह निर्भर होते हैं। उड़ने लायक़ बच्चा घोंसले के बच्चे के मुक़ाबले में बड़ा होता है और इसके शरीर पर काफी पंख मौजूद होते हैं। इनके माँ-बाप इनको उड़ने के लिए बढ़ावा दे रहे होते हैं और कभी इनको घोंसले में से धकेल भी देते हैं। आमतौर पर यह फुदकते और फड़फड़ाते हुए अगले चार से पाँच दिन ज़मीन पर ही गुज़ारते हैं। लेकिन इनके माँ-बाप इन पर दूर से कड़ी नज़र रखते हैं और इन को खिलाते पिलाते रहते हैं, यहां तक कि वह उड़ना, खाना पीना और शिकारियों से ख़ुद का बचाव करना सीख जाएं। एक और तरीका जिससे पता किया जा सकता है कि चिड़िया का बच्चा ख़तरे में है, वह यह है कि जांचें कि आसपास के पेड़ या झाड़ियों पर कोई घोंसला तो नहीं है। आपको चिड़िया के बच्चे के आस-पास व्यस्क पक्षी भी बैठे नज़र आ सकते हैं, जो बच्चे पर नज़र रखे हुए होंगे। अगर आपको कोई घोंसला नज़र आए और बच्चे के माँ-बाप भी आस-पास हों तो इसका मतलब है कि यह बच्चा उड़ने लायक़ है। आप इसको बेफिक्र होकर वही अकेला छोड़ दें।  अगर आपको चिड़िया का बच्चा जो उड़ने लायक़ ना हो मिल जाए और उसके आसपास कोई घोंसला भी मौजूद हो, तो आप इसको उठाकर सावधानी से वापस घोंसले में रख दें। यह महज़ काल्पनिक बातें हैं कि पक्षी इंसानों के हाथों की गंध की वजह से अपने बच्चों को नकार देते हैं, क्योंकि पक्षियों की सूंघने की शक्ति इतनी तेज़ नहीं होती। जैसे ही आप इसको घोंसले में दोबारा रखेंगे तो माँ-बाप इसको फिर से खिलाना पिलाना शुरू कर देंगे।  आप उड़ने लायक़ बच्चे के ऊपर लगभग 1 घंटे नज़र बनाए रखें, यह सुनिश्चित करने के लिए कि क्या इसके माँ-बाप आसपास हैं? क्या वह इसके पास लौट कर आ रहे हैं? इस बात पर भी ध्यान रखें कि क्या माँ-बाप घोंसले में वापस लौट रहे हैं, ताकि यह सुनिश्चित हो सके कि बच्चा अकेला या अनाथ नहीं है। घायल होने के लक्षण पहचानें; जैसे के बाज़ू टूट जाना, या पक्षी के शरीर से खून निकलना, और अगर बच्चा उड़ने लायक़ है, तो शरीर के किसी हिस्से से पंखों का ग़ायब होना। ऐसा भी हो सकता है कि बच्चा कपकपा रहा हो और धीमीं-धीमीं आवाज़ निकाल रहा हो। आपको घोंसले या उसके आसपास माता-पिता में से एक, या दोनों मरे हुए मिल सकते हैं, आसपास कुत्ते या बिल्ली की मौजूदगी का मतलब है कि पक्षी को घायल कर दिया गया है। अगर आपको बीमारी या घायल होने के लक्षण नज़र आएं, और अगर माता-पिता मर चुके हों या 2 घंटे गुज़रने के बाद भी घोंसले में ना लौटे हों, तो ऐसे मौक़े पर ज़रूरी है कि चिड़िया के बच्चे के लिए अस्थाई घोंसला बनाया जाए और फिर इसको नज़दीकी वन्यजीव पुनर्वास केंद्र लेकर जाया जाए। अगर उड़ने लायक़ बच्चा घायल नहीं है तो इसको अकेला ही छोड़ दिया जाए, ताकि उसकी परवरिश ज़मीन पर ही हो सके। लेकिन घर के पालतू जानवरों, जैसे बिल्ली को उसके पास जाने से रोका जाए। इस पर नज़र रखी जाए, यह सुनिश्चित करने के लिए कि कहीं वह ख़तरे वाली जगह या शिकारियों के क़रीब तो नहीं है, ताकि वह उस जगह से निकल जाए। उड़ने लायक़ पक्षी को ना खिलाएं पिलाएं, क्योंकि हर पक्षी की एक अलग ख़ुराक होती है। सबसे खास बात यह कि पानी पिलाने से उसकी जान के लिए ख़तरा पैदा हो सकता है।
पक्षी को उठाते समय दस्ताने पहनें: घोंसला नष्ट होने की सूरत में अगर माँ-बाप आस-पास ही हों तो दूसरा लटकता हुआ घोंसला बनाएं: अगर बच्चा अनाथ हो गया है तो प्लास्टिक बाउल और पेपर टॉवल की मदद से नया घोसला बनाएं: पक्षी को घोंसले में रखें और इसको पेपर टॉवल से ढक दें: घोंसले को गर्म, शांत और अंधेरी जगह पर रखें: चिड़िया के बच्चे को ना खिलाएं-पिलाएं: पक्षी को उठाने के बाद हाथों को धोएं: स्थानीय वन्यजीव विभाग से संपर्क करें: चिड़िया के बच्चे की स्थिति के बारे में बताएं: चिड़िया के बच्चे को देखभाल के लिए पुनर्वास केंद्र लेकर जाएं: पता करें कि बच्चा उड़ने लायक़ है या उसको अभी और घोंसले में रहना है: ध्यान दें कि चिड़िया के बच्चे के माँ-बाप और घोंसला आस पास तो नहीं है: जांचें कि बच्चा घायल या बीमार तो नहीं है: उड़ने लायक़ बच्चों से दूरी बनाकर रखी जाए, अगर वह घायल नही हैं और घोंसले के क़रीब हैं:
https://www.wikihow.com/Help-a-Baby-Bird-That-Has-Fallen-Out-of-a-Nest https://www.wikihow.com/Help-a-Baby-Bird-That-Has-Fallen-Out-of-a-Nest https://www.wikihow.com/Help-a-Baby-Bird-That-Has-Fallen-Out-of-a-Nest
Making a Temporary Nest for the Baby Bird Seeking the Help of a Wildlife Rehabilitator Confirming the Baby Bird’s Age and Level of Injury